Ana Vidal Egea

Ana Vidal Egea, 1984ko, martxoaren 16a Murtziako Dolores de Pacheco alkate-auzoan jaioa, idazlea eta kazetaria da. ”La buena muerte” proiektua zuzentzen du eta borondatezko death-doula gisa jarduten du.

 Aipamen biografikoa 
Kazetaritzan lizentziatu zen Unibertsitate Konplutentsean, eta 2010ean Summa Cum Laude doktoratu zen Literatura Konparatuan, Angélica Liddell antzerkigilearen lanari buruzko lehen doktore-tesia idatzi ondoren. Geroago Estatu Batuetara joan zen, Miamiko Espainiako Kultura Zentroan kudeatzaile gisa lan egitera. Zentro hori Nazioarteko Lankidetzarako Espainiako Agentziaren sarekoa da. Gaur egun, estrategia eta edukien zuzendari gisa lan egiten du New Yorken, eta bertan bizi da 2012tik. Eleberriak, poesia, ipuinak eta saiakerak argitaratu ditu eta bere lana aintzatetsia izan da diziplina ezberdinetan, besteak beste 2 2006an Jóvenes Talentos Booket Sariaren finalista izatean.

Mundu akademikoa utzi zuen, industria teknologikoan sartu eta honek gizartean zituen ondorioak sakonago ulertzeko. Bere ibilbidean, munduko enpresa garrantzitsuenetariko batzuentzako proiektuak gidatu ditu, besteak beste, Google, META eta Tik Tok, teknologiari gizatasun-zentzua eransteko. Horren adibide izan zen Espainiako Googleren Laguntzailea gidatu zuen urteetan Poesiaren Nazioarteko Egunerako kanpaina. Ekimen honen bidez, erabiltzaileek poemak eska diezazkiokete Googleren laguntzaileari eta hainbat poetari

 Ibilbide profesionala 

 Literatura 
Hiru poesia-liburu argitaratu ditu: "Todo este espacio" , "Dolores-Manhattan"  (Adonais sariaren finalista izan zen horrekin) eta "Cuaderno de Asia" 2019an, «Nosotros» poema RTVEk ikus-formatura egokitu zuen, Radio 3 irratiko “Palabra voyeur”  irratsaioarekin  lankidetzan. Bi eleberri ere idatzi ditu: “Noches Articas”  eta “La oscura boca del mundo” . Azken honekin, 2017ko Alejandria narratiba-saria irabazi zuen. Kontakizun-liburu bat ere badu: “La otra vida, 18 relatos de amor y miedo” . Bere lana Amalia Iglesias kritikariak 2018an argitaratu zuen "Sombras di-versas: diecisiete poetas españolas actuales (1970-1991)" antologian sartzen da. Jesús Ruiz Mantilla kazetariak ere 2024an El País egunkarian argitaratutako "Poetas para un nuevo 27: la generación de mujeres que domina la poesía en español" artikuluan aipatzen du.

 Kazetaritza 
2017az geroztik, New Yorketik, El País egunkariko artikuluak idazten ditu, Adimen Artifizialak kulturan eta gizartean duen eraginari eta genero-berdintasunari buruzko artikulu eta elkarrizketetan espezializatu da. Arlo intelektual eta teknologikoan eragina duten emakumeak ere elkarrizketatu ditu, hala nola Jane Mansbridge, Kate Crawford, Timnit Gebru edo Meredith Whittaker. Beste kultura-eremu batzuekin ere lankidetzan aritzen da, hala nola Jot Down edota Letras Libres aldizkarietan.

2024an, Carmen de Burgos (Colombine) Saria eman zioten, dibulgazio feministari buruzko, "El reconocimiento tardío, ¿de qué sirve?" artikuluarengatik. Sari hau Asociación Histórica de Estudios sobre la mujer elkarteak eta Malagako Unibertsitateko Berdintasun eta Gizarte Politikako Errektoreordetzak iragarri eta ematen dute

Hainbat artikulutan kontatutako bizitzaren amaierako doula gisa izandako esperientzia interesgarria zela eta, 2019an proiektua atera zuen www.labuenamuerte.com eta 2022an «Nola lagundu hiltzen. Bizitzaren amaierako douletarako eta zaintzaileentzako gida praktikoa». Hitz egin dezagun heriotzaz podcast-a ere zuzentzen du.

 “La buena muerte” proiektua 
Bere kazetaritza lanaren zati bat heriotzaz naturaltasunez hitz egitearen garrantzia ikusaraztean datza.  2017an El País Semanal aldizkarian kolaboratzen hasi zen gai honi buruzko «Un abrazo antes de morir» artikuluarekin. Heriotzatik gertu dauden pertsonei laguntzen bizitzaren amaierako doula gisa izandako esperientziari buruzkoa zen artikulua, eta, harrezkero, hainbat hedabidetan beste batzuk argitaratu ditu heriotzaren tabua hausteko asmoz eta, 2019an La buena muerte proiektua kaleratu zuen.

2022an «Cómo acompañar a morir. Una guía práctica para doulas del final de la vida y cuidadores» liburua argitaratu zen eta laster portugesera itzuli zen. Liburuak oso harrera ona izan zuen publiko eta komunikabidetan.  Urte berean hasi zen “Hablemos de la muerte” podcast-a zuzentzen hasi zen, heriotzari buruz gazteleraz egin zen lehena. 

 Zinema 
Bere lehen dokumental luzea, Get married at the airport (Love and Alcohol on the run) 2017ko maiatzean estreinatu zen. Bertan, Anak Mike bikotekidearekin hasi zuen abentura kontatzen da, Bill Murrayren aholkuei jarraiki: “Zuretzat egokiena dela uste duzun norbait baduzu, munduan zehar bidaiatzen du, oso zaila den lekuetara joateko. Etxera itzultzen zaretenean, oraindik maiteminduta bazaudete, aireportuan ezkontzeko aukera duzue" Dokumentala New York City Indie Film Festivalean aurkeztu zuten, eta harekin Zuzendari Onenaren Saria irabazi zuen 2017ko Barcelona Planet Festival jaialdian bai eta film esperimental onenaren saria, dokumental onenarena eta Epaimahaiaren Sari Berezia.

 Antzerkia 
2018ko martxoan estreinatu zuen New Yorken Dos Mujeres antzerki-lana, Yael Barnatán eta Nicole Costa protagonista zituela idatzi eta zuzendu zuena.

 Idazlanak 

 La otra vida: 18 relatos de amor y miedo (ipuinak, 2010)
 Noches Árticas (eleberria, 2012)
 Cuaderno de Asia (poesia, 2016)
 Dolores-Manhattan (poesia, 2016)
 La oscura boca del mundo (eleberria, 2017)
 Todo este espacio (poesia, 2019)
 Cómo acompañar a morir. Una guía práctica para doulas del final de la vida y cuidadores (dibulgazioa, 2022)

 Sari eta goraipamenak 

 Erreferentziak 

 Kanpo estekak 
 Ana Vidalen webgune pertsonala 
 "La buena muerte" proiektuaren webgunea
 El País Semanal aldizkarian argitaratutako artikuluak
 Liddell-en antzergitza lanari buruzko Doktorego Tesia
 Nazio Batuen 'Free and Equal' kanpaina
 Jot Down Magazine aldizkarian argitaraturiko artikuluak
 Huffington Post aldizkarian argitaraturiko artikuluak
 Onda Regional de Murcia irratian egindako elkarrizketa 06-03-2024
 Babelia aldizkariko aipamena
 Radio 5 irratian Miguel Angel Domínguez kazetariak egindako elkarrizketa
 El Mundo egunkarian egindako elkarrizketa
 Uppers webgunean egindako elkarrizketa.
 ONDA CERO irratiko La rosa de los vientos irratsaioan egindako elkarrizketa
 La Verdad egunkarian egindako elkarrizketa
 El Mundo egunkariko ZEN gehigarrian egindako elkarrizketa
 "Nosotros" olerkia  RTVEn eta Radio 3 irratian
 NY1 telebista katean egindako elkarrizketa  
 "Sombras di-versas" Antologiaren aipamena El Cultural aldizkarian
 "Angélica Liddell y su monstruo" gaiari buruz egindako elkarrizketa  
 La opinión de Murcia egunkarian egindako elkarrizketa
 eldiario.es  egunkarian egindako aipamena

Kategoria:Espainiako kazetariak
Kategoria:Murtziarrak
Kategoria:Espainiako poetak
Kategoria:Espainiako idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Gaztelaniazko idazleak
Kategoria:Emakume eleberrigileak